[ca] L'objectiu d'aquesta investigació és conèixer l'orientació pedagògica del professor universitari i els elements que incideixen en el desenvolupament professional de la seva carrera com a docent. L'estructura del present estudi inclou quatre grans blocs diferenciats. El primer bloc consta d'introducció i una justificació, s'estableixen els objectius generals i específics i el pla de treball a seguir. El segon bloc revisa, analitza i resumeix la principal literatura relacionada amb l'objecte d'estudi. - En el primer capítol, "Context de la docència universitària", es descriuen les principals característiques de l'entorn sociocultural, polític i acadèmic del treball del professor universitari. La inclinació que pren la recerca en docència universitària parteix de la perspectiva que aquesta ha de procurar aprenentatges significatius en els estudiants. Això s'aconsegueix quan aquests canvien i desenvolupen concepcions pròpies sobre la matèria. Però els estudis que han relacionat la docència de qualitat amb els resultats d'aprenentatge dels estudiants s'han dedicat principalment a analitzar les estratègies de la pràctica educativa dels professors i pocs s'han centrat a estudiar les concepcions o teories implícites dels docents respecte de per què porten a terme dites estratègies i no d'altres. A la segona part del capítol intentem analitzar els principals enfocaments d'ensenyament i aprenentatge i les concepcions docents dels professors universitaris. - En el segon capítol "Desenvolupament professional del professor universitari" defineix desenvolupament docent i presenta els factors que influeixen en el mateix. Ens serveix per explicar el desenvolupament professional del docent i el significat de les etapes i transicions en el desenvolupament docent. Tanmateix pretén aprofundir en els factors afavoridors i els limitadors del desenvolupament del professor universitari com a docent. Aquesta qüestió, poc resolta a l'ensenyament universitari, no deixa de ser transcendental i essencial per conèixer on cal incidir a l'hora de dissenyar i desenvolupar programes de formació. - Esbrinar quin és el model de desenvolupament docent més adient a les característiques del nostre professorat en els diferents moments de la seva trajectòria professional passa per estudiar les principals teories del desenvolupament docent. Així, el tercer capítol ofereix una àmplia perspectiva de les "Teories sobre el desenvolupament professional del professor universitari": teories sobre l'edat i el cicle vital de les persones adultes, teories del desenvolupament cognitiu, moral i del jo, teories sobre l'aprenentatge dels adults i dels professors, teories del desenvolupament de la carrera docent i teories del desenvolupament pedagògic. - El quart capítol del marc teòric "Models i programes de formació i desenvolupament professional del professor universitari" exposa els principals enfocaments sobre el desenvolupament professional que ens ajudaran a especificar quina formació inicial i contínua ha de ser la més adient per perfeccionar la docència del professorat en funció de les etapes de la carrera docent, fent un especial èmfasi a l'etapa d'iniciació a la docència. El tercer bloc conté l'estudi empíric de la recerca. El primer capítol, "Disseny i instrumentalització de l'estudi de camp", concreta el disseny de l'estudi de camp, la instrumentalització (qüestionari, entrevista i anàlisi de documents) i la mostra (professors de la UAB i la UPC) i les seves principals característiques. El següent capítol, "Desenvolupament de l'estudi de camp", explica el procés de construcció i validació dels instruments. El darrer capítol d'aquest bloc, titulat "Resultats", presenta el conjunt de dades obtingudes després del tractament de la informació. En el darrer bloc d'aquesta investigació, es formulen unes conclusions generals i específiques que sintetitzen aquells aspectes més importants explorats a través de la recerca. Tanmateix s'apunten unes propostes d'intervenció, es mostren les limitacions de l'estudi i es fan uns suggeriments respecte de futures línies d'investigació que es puguin obrir arran de la mateixa.

[en] The objective of this research is twofold: to know how university teachers approach their teaching and to know what kind of factors influence such approach and the professional development of their teaching career. The study is structured in four different parts: The first part contains an introduction and a justification of the subject matter, then the general and specific objectives are established and finally we set the work plan we are going to follow. The second part reviews the main literature related with the subject of the research. - In the first chapter, "Context of the university teaching", we describe the main characteristics of the sociocultural, political and academic context in which university teachers work. Present research on university teaching reveals the assumption that teaching has to procure students meaningful and deep learning. This can be achieved when they change and develop their own conceptions about the subject. But the studies that have related quality teaching to the learning outcomes have mainly looked at the teachers' teaching strategies and only a few have focused on conceptions or implicit teaching theories about why teachers develop such strategies. In the second part of this chapter we analyse the main teaching and learning approaches and the teaching conceptions of university professors. - In the second chapter, "Professional development of university teachers" we explore how teachers develop and we present the elements that influence its professional development. It helps us explain the stages and transitions in the teaching development. It also goes in depth with the factors that foster and limit the professional development of the professor as a teacher. We believe this is an essential question to look at in order to know where we should insist when we design and develop teacher development programs. - In order to know what professional development approach is more convenient to the different characteristics of our teachers in the different stages of their professional careers we must consider the main teacher developmental theories. The third chapter offers a wide perspective of the "Teachers' developmental theories": theories about the age and vital cycles of adult people; cognitive, moral and ego developmental theories; theories about how adult learners and professors learn; career stage theories, and pedagogical developmental theories. - The fourth chapter of the theoretical framework "University teachers' professional development models and programmes", exposes the present approaches about professional development which will help us specify what initial and continuous training is the most appropriate to improve teachers teaching in the different stages of their careers. The third part of the research contains the empirical study. As its name indicates, its first chapter, "Design and instruments of the field of study", explains the design of the study, the instruments we have used (questionnaire, interviews and document analysis) and the sample of the research (professors of two Catalan universities: Universitat Autònoma de Barcelona and Universitat Politècnica de Catalunya). The following chapter, "Development of the field of study", explains the process of construction and validation of the instruments. The last chapter of this block "Results" presents the data we have obtained after the statistical treatment. The last part of this research formulates some general and some specific conclusions that synthesize the most important aspects explored throughout the research. We also point out some intervention proposals, we show the study limitations and formulate some suggestions regarding future topics of research to be explore.